কৃষ্ণচন্র মজুমদার মিলনসাগর Krishna Chandra Majumdar Milansagar
কবি কৃষ্ণচন্দ্র মজুমদার - অধুনা বাংলাদেশের খুলনা জেলার সেনহাটিতে জন্ম গ্রহণ করেন।
পিতা মাণিক্যচন্দ্র মজুমদার।
তিনি "কবিতা কুসুমাবলি" নামে একটি কবিতা-প্রধান পত্রিকা প্রকাশ করেন ১৮৬০ সালে। তাঁর প্রথম ও
শ্রেষ্ঠ গ্রন্থ "সদ্ভাব শতক" ঢাকা থেকে প্রকাশিত হয় ১৮৬১ সালে। বইটির অধিকাংশ কবিতা নীতিমূলক, সফী
এবং হাফিজের ফারসি কবিতার অনুসরণে রচিত।
তাঁর আত্মকথা "রা.সের ইতিবৃত্ত" (১৮৬৮) অকপট আত্মবিবরণের আদর্শস্থানীয়। তাঁর প্রবন্ধাবলী,
"কৈবল্য তত্ত্ব" (কুমারখালি ১৮৮২)। এই গ্রন্থের প্রবন্ধগুলি কাঙাল হরিনাথ-এর "গ্রামবার্তা প্রকাশিকা"-য়
প্রকাশিত হয়েছিল।
তাঁর কবিতার বহু লাইন বাংলাভাষায় প্রবাদবাক্যে পরিণত হয়েছে। তার রয়েকটি, যেমন . . .
চিরসুখী জন                ভ্রমে কি কখন,
.      ব্যথিত বেদন বুঝিতে পারে?
কি যাতনা বিষে                বুঝিবে সে কিসে
.     কভু আশী বিষে দংশেনি যারে?
অথবা
কাঁটা হেরি ক্ষান্ত কেন কমল তুলিতে,
দুঃখ বিনা সুখ লাভ হয় কি মহীতে?
অথবা
কমল তুলিতে যদি করহ বাসনা,
ভাব সহ্য হবে কি না কণ্টক-যাতনা।
ইচ্ছা যদি কর কর মধু আহরণ,
ভাব সহ্য হবে কি না মক্ষিকা-দংশন।
অথবা
যে জন দিবসে,                মনের হরষে
.         জ্বালায় মোমের বাতি ;
আশু গৃহে তার                দেখিবে না আর,
,         নিশিথে প্রদীপ ভাতি।
আমরা মিলনসাগরে  কবি কৃষ্ণচন্দ্র মজুমদারের কবিতা তুলে আগামী প্রজন্মের কাছে পৌঁছে দিতে পারলে
এই প্রচেষ্টার সার্থকতা।
আমরা কৃতজ্ঞ জনাব শরীফ আতিক-উজ-জামান এর কাছে যিনি আমাদের, কবি কৃষ্ণচন্দ্র মজুমদারের
ছবিটি পাঠিয়েছেন। তিনি বাংলা দেশের খুলনার, সরকারি ব্রজলাল কলেজের, ইংরেজি বিভাগে সহযোগী
অধ্যাপক হিসেবে কর্মরত রয়েছেন।
তাঁর ইমেল - sharifatiquzzaman1965@gmail.com
কবি কৃষ্ণচন্দ্র মজুমদারের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রকাশ - ২০০৯
পরিবর্ধিত সংস্করণ - ১৮.৬.২০১৪
সচিত্র সংস্করণ - ২২.৬.২০১৫ ( জনাব শরীফ আতিক-উজ-জামান এর সৌজন্যে )
...